قیس بن سکن

قیس بن سکن غزوہ بدر میں شامل صحابی ان کی کنیت ابو زید ہے۔ انصار کے ان چار حفاظ میں سے ہیں۔ جنھوں نے حضرت محمد ﷺ کی زندگی میں پورا قرآن یاد کر لیا تھا۔ آپ نے 15ھ میں وفات پائی ۔
 نام و نسب 
قیس نام ،ابو زید کنیت، قاری لقب ،قبیلہ خزرج سے ہیں،نسب نامہ یہ ہے ،قیس بن سکن بن قیس بن زعورا، بن حرام بن جندب بن عامر بن غنم بن حدی بن نجار، انس بن مالک صحابی مشہور کے چچا ہوتے تھے۔
 غزوات 
حضرت ابو زید رضی اللہ تعالیٰ عنہ غزوہ بدر میں شریک ہوئے۔
 وفات 
خلافت فاروقی رضی اللہ تعالیٰ عنہ میں جسر ابو عبید کے معرکہ میں شہادت پائی یہ 15ھ کی اخیر تاریخوں کا واقعہ ہے۔
 اولاد 
کوئی صلبی اولاد نہ تھی، اس لیے انس بن مالک رضی اللہ تعالیٰ عنہ کو ترکہ پہنچا۔اسد الغابہ جلد 2 صفحہ 841حصہ ہفتم مؤلف: ابو الحسن عز الدين ابن الاثير ،ناشر: المیزان ناشران و تاجران کتب لاہوراصحاب بدر،صفحہ 186،قاضی محمد سلیمان منصور پوری، مکتبہ اسلامیہ اردو بازار لاہور
 فضل و کمال 
معنوی یادگاریں بہت ہیں اور لاکھوں سے متجاوز ہیں،حضرت ابو زیدؓ انصار کے ان چار حفاظ میں شامل ہیں۔ جنھوں نے آنحضرت ﷺ کی زندگی میں پورا قرآن یاد کر لیا تھا،(کتاب مذکوراصابہ::2/568) اس بنا پر آج جس قدر حافظ موجود ہیں،ان کا سلسلۂ روایت ان بزرگوار تک منتہی ہوتا ہے۔
 حوالہ جات 

زمرہ:اصحاب بدر